Σοφία Καρολίνα του Μπράουνσβαϊγκ-Βόλφενμπυτελ

Η Σοφία Καρολίνα Μαρία (γερμ. Sophie Caroline Marie von Brunswick-Wolfenbüttel von Welf, 7 Οκτωβρίου 1737 - 22 Δεκεμβρίου 1817) από τον Οίκο των Γουέλφων ήταν κόρη του Δούκα του Μπράουνσβαϊγκ-Βόλφενμπυτελ και με τον γάμο της έγινε Μαργραβίνα του Βρανδεμβούργου-Μπαϊρόιτ.

 Ήταν η πρώτη κόρη του Καρόλου Α΄ του Μπράουνσβαϊγκ-Βόλφενμπυτελ και της Φιλιππίνας Καρλόττας των Χοεντσόλλερν, αδελφής του Φρειδερικου Β΄ του Μεγάλου. Το 1753 ο Γεώργιος Β΄ της Βρετανίας ήλπιζε να παντρέψει τη Σοφία Καρολίνα με τον εγγονό του Γεώργιο, Πρίγκιπα της Ουαλίας (τον μελλοντικό Γεώργιο Γ΄). Αυτή ήταν μία προσπάθεια βελτίωσης των σχέσεων με την Πρωσία, καθώς η Σοφία Καρολίνα ήταν ανιψιά του Φρειδερίκου Β΄ της Πρωσίας και ο Γεώργιος Β΄ χρειαζόταν τον στρατό της Πρωσίας για να αντισταθμίσει τη συμμαχία μεταξύ Γαλλίας και Αυστρίας, που είχε συμβεί ως αποτέλεσμα της Διπλωματικής Επανάστασης. Ωστόσο η μητέρα του πρίγκιπα, η Αυγούστα, χήρα πριγκίπισσα της Ουαλίας, απέρριψε τα σχέδια του πεθερού της Γεωργίου Β΄, πράγμα που αύξησε τις εντάσεις εντός της βρετανικής βασιλικής οικογένειας. Ο ίδιος ο πρίγκιπας της Ουαλίας, επηρεασμένος από τη μητέρα του, αντιτάχθηκε σθεναρά στο ταίριασμα, δηλώνοντας ότι δεν θα ήταν «γινόταν Βόλφενμπυτελ». Η Αυγούστα ήθελε ο γιος της να νυμφευτεί την ανιψιά της Φρειδερίκη, αλλά και αυτό απέτυχε. Λίγο μετά που έγινε βασιλιάς το 1760, ο Γεώργιος Γ΄ νυμφεύτηκε τη Καρλόττα του Μεκλεμβούργου-Στρέλιτς τον επόμενο χρόνο, σε έναν ευτυχισμένο γάμο. Ο Γεώργιος και η άρνηση της μητέρας του αντανακλούσαν επίσης μία άλλη μεταβαλλόμενη πραγματικότητα στη βρετανική εξωτερική πολιτική: τη σχέση με το εκλεκτοράτο του Αννόβερου. Ο Γεώργιος Β΄ και ο πατέρας του Γιώργος Α΄ καταγόταν και οι δύο από τον Οίκο του Αννόβερου και έτσι κρατούσαν το εκλεκτοράτο πολύ αγαπητό στις καρδιές τους. Ως κόρη του Καρόλου Α΄ του Μπράουνσβαϊγκ-Βόλφενμπυτελ, η Σοφία Καρολίνα είχε -μέσω των προγόνων της- σχέση με το γειτονικό Αννόβερο. Οι καλές σχέσεις μεταξύ του εκλεκτοράτου και των γειτόνων του ήταν ζωτικής σημασίας για τη συνεχιζόμενη ασφάλειά του, ιδίως όταν αναμενόταν ένας άλλος πόλεμος. Ωστόσο ο πρίγκιπας της Ουαλίας και η μητέρα του δεν είχαν την ίδια σχέση με το Ανόβερο, έτσι δεν επηρεάστηκαν στην απόφασή τους να απορρίψουν έναν γάμο με τη Σοφία Καρολίνα. Αν και αυτός ο γάμος δεν επρόκειτο να γίνει, ο αδελφός της Σοφίας Καρολίνας, ο Κάρολος Β΄ του Μπράουνσβαϊγκ-Βόλφενμπυτελ, νυμφεύτηκε την αδελφή του Γεωργίου Γ΄, Αυγούστα, το 1764 και ο γιος τού Γεωργίου Γ', ο Γεώργιος Δ' νυμφεύτηκε την κόρη τους Καρολίνα του Μπράουνσβαϊγκ, συνεχίζοντας έτσι τους στενούς δεσμούς μεταξύ των δύο οίκων. Στο Μπράουνσβαϊγκ στις 20 Σεπτεμβρίου 1759, 11 μήνες μετά το τέλος της πρώτης του συζύγου Βιλελμίνης της Πρωσίας (θείας της Σοφίας Καρολίνας), η Σοφία Καρολίνα παντρεύτηκε τον Φρειδερίκο του Βρανδεμβούργου-Μπαϊρόιτ. Ήταν 26 έτη μεγαλύτερος από ό,τι ήταν εκείνη και ο γάμος τους ήταν άτεκνος. Ο Φρειδερίκος είχε μία κόρη από τον πρώτο του γάμο, την Ελισάβετ Φρειδερίκη Σοφία του Βρανδεμβούργου-Μπαϊρόιτ, η οποία ήταν πέντε έτη μεγαλύτερη από τη Σοφία Καρολίνα. Ο Φρειδερίκος απεβίωσε στις 26 Φεβρουαρίου 1763 χωρίς άρρενα απόγονο και τον διαδέχτηκε ο θείος του Φρειδερίκος Χριστιανός. Η Σοφία Καρολίνα απεβίωσε στις 22 Δεκεμβρίου 1817 σε ηλικία 80 ετών. Δεν ξαναπαντρεύτηκε ποτέ. Παντρεύτηκε το 1759 τον Φρειδερίκο του Βρανδεμβούργου-Μπαιρόιτ. Δεν απέκτησαν απογόνους. Black, Jeremy (2006). George III: America's Last King. Yale University Press. ISBN 0-300-11732-9. Black, Jeremy (2007). George II: Puppet of the Politicians?. University of Exeter Press. ISBN 978-0-85989-807-2. Hibbert, Christopher (1998). George III: A Personal History. Basic Books. ISBN 0-465-02724-5.